เงินบาทเปิด30.45/49
ธนาคารกรุงเทพ รายงาน เงินบาทเปิด 30.45/49 แนวโน้มยังแข็งค่า มองกรอบ 30.40-30.50
4 มี.ค. 2554

ธนาคารกรุงเทพ รายงาน เงินบาทเปิด 30.45/49 แนวโน้มยังแข็งค่า มองกรอบ 30.40-30.50
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 30.45/49 บาท/ดอลลาร์ แข็งค่าขึ้นจากเมื่อเย็นวานนี้ที่ปิดตลาดที่ระดับ 30.49/51 บาท/ดอลลาร์
แนวโน้มเงินบาทวันนี้น่าจะแกว่งตัวอยู่ในกรอบแคบ แต่ยังมีทิศทางที่แข็งค่า เนื่องจากนักลงทุนคาดการณ์ว่าในการประชุมคณะกรรมการนโยบายการเงิน(กนง.)สัปดาห์หน้า จะมีการพิจารณาปรับขึ้นอัตราดอกเบี้ยนโยบาย ซึ่งแนวโน้มจะยิ่งทำให้มีเงินทุนไหลเข้าทั้งในตลาดหุ้นและตลาดพันธบัตร
"แนวโน้มน่าจะแข็งค่าได้ต่อ เพราะตลาดก็มองว่าคงใกล้จะปรับขึ้นอัตราดอกเบี้ย เงินก็จะไหลเข้าทั้งในตลาดหุ้นและตลาดบอนด์" นักบริหารเงิน กล่าว 
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 82.38 บาท/ดอลลาร์ ส่วนเงินยูโรอยู่ที่ระดับ 1.3953 ดอลลาร์/ยูโร
คืนนี้ สหรัฐฯ จะมีการประกาศตัวเลขทางเศรษฐกิจที่สำคัญ ได้แก่ ตัวเลขการจ้างงานนอกภาคเกษตรเดือนก.พ. และยอดสั่งซื้อของโรงงานเดือนม.ค.
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 30.40-30.50 บาท/ดอลลาร์